OpenLLM-France/wikimedia huggingface dataset:
# Home granota

S'anomena home granota a qui ha rebut entrenament de busseig i alumnat de grau militar, el qual pot incloure combat. Aquest tipus de personal també és conegut pels noms formals de bus de combat, bus combatent o nedador de combat. Estrictament parlant, "nat de combat" es refereix a l'alumnat en superfície sense un aparell de respiració amb el propòsit d'infiltració de costes o vaixells. Aquestes accions estan històricament relacionades amb les activitats dels homes granota i com una important característica de les operacions navals especials.
Popularment, el terme "home granota" també fa referència a un bus civil. El nom va sorgir al voltant de 1940, gràcies a l'aparença d'un bus en el seu brillant vestit amb llargues aletes. Encara que el terme preferit pels bussos és "bus", l'epítet "home granota" persisteix en l'ús informal per part de no bussos, especialment en els mitjans i usualment referint-se a bussos professionals com a policies. També, alguns clubs de busseig inclouen la paraula "homes granota" en els seus noms.
A les Forces Armades dels Estats Units, els bussos entrenats en SCUBA i CCUB, que són desplegats en missions d'assalt, són anomenats "nedadors de combat". Aquest terme s'usa per referir-se als SEALs de l'armada, els nedadors del "Marine Recon", els nedadors dels Ranger de l'exèrcit, i els EDO de l'armada.
A Anglaterra, els bussos policies han estat anomenats "policies granota", el primer bus policia anglès va ser un oficial que, en ser necessària la recerca submarina d'evidència o un cos, no va usar una draga sinó que va anar a casa pel seu vestit de busseig esportiu.
Algunes unitats d'homes granota d'altres països, inclouen la traducció del terme en el seu nom oficial, com els Frømandskorpset de Dinamarca, i els Froskemanskorpset de Noruega; altres es diuen a si mateixos "bussos de combat" o similars. Altres es diuen a si mateixos per noms ambigus com "grup especial 13" i "unitat d'operacions especials".
Diversos països i alguns grups armats irregulars despleguen o han desplegat homes granota de combat.

## Eines i armament utilitzat sota l'aigua

Les armes que poden ser utilitzades per un home granota inclouen:
* Ganivet (arma estàndard)
* Arpó, utilitzat per al combat
* Llum estroboscòpica com a dispositiu de senyalització d'emergència.
* Armes submarines:
** APS Rifle d'Assalt Submarí
** ASM-DT Rifle d'Assalt Submarí
** SPP-1 Pistola submarina
** Heckler & Koch P11
Així mateix es poden utilitzar explosius, com ara el c-4, granades C13 i mines adhesives.

## Transports

Els homes granota es poden aproximar al seu objectiu per mitjà de diversos mètodes:
* Nedant tot el trajecte
* En petits bots o canoes
* Per mitjà d'un ROV

## Referències

* ↑ Davies, D «Dispositius de localització de bussejadors». Journal of la Societat de Medicina Submarina del Pacífic Sud, 28, 3, 1998. Arxivat de l'original el 2009-05-19 [Consulta: 15 desembre 2021].

## Vegeu també

* Submarinisme
* Torpede humà
* Minisubmarí

## Enllaços externs

* Descripció de l'equip, amb imatgesArxivat 2010-11-30 a Wayback Machine. (anglès)
# Álvaro Buela

Álvaro Buela (Durazno (Uruguai), 1961) és un professor universitari, guionista i director de cinema uruguaià. El 1986 es va graduar en psicologia a la Universitat de la República, però ha treballat com a periodista entre 1988 i 2014 a les seccions culturals de diversos diaris. Va ser editor de la revista de cinema M (1994-1996) i treballa principalment com a professor de la Facultat de Comunicació i Disseny de la Universitat ORT Uruguai.
Com a director de cinema va debutar el 1997 amb el llargmetratge Una forma de bailar. El 2005 va dirigir Alma mater, de la que també en va escriure el guió, i que va guanyar el premi Casa d'Amèrica en Cinema en Construcció del Festival Internacional de Cinema de Sant Sebastià 2004 i fou candidata al Goya a la millor pel·lícula estrangera de parla hispana (2006)

## Filmografia

* Una forma de bailar (1997)
* Alma mater (2005)
* La deriva (codirecció, 2010)
* Limbo (curtmetratge, 2013)
* El proyecto de Beti y el hombre árbol (2013)

## Referències

* ↑ Álvaro Buela a habanafilmfestival.com
* ↑ Una historia sencilla a la Revista Film
* ↑ Alma Mater premiada en Festival de San Sebastián, lr21.com
* ↑ Alma mater al web dels Premis Goya
* ↑ Álvaro Buela, filmar para desaparecer, guioa50.com.uy
# Hortigüela

Hortigüela és un municipi de la província de Burgos a la comunitat autònoma de Castella i Lleó. Forma part de la comarca de l'Arlanza.

## Demografia

Evolució demogràfica :
| 1991 | 1996 | 2001 | 2004 |
| 115 | 125 | 121 | 126 |
# Hortes (Girona)

Hortes o les hortes de Santa Eugènia de Ter és una entitat de població i sector del municipi català de Girona, situada a l'oest de la ciutat, entre la riba esquerra del riu Ter i l'antic municipi de Santa Eugènia de Ter, que actualment és un districte de la ciutat. Per la seva proximitat al riu Ter tenen un valor ecològic que ha causat que hagin estat objecte d'un pla especial de protecció i adequació redactat als anys 2005-2006. L'any 2005 tenia 9 habitants.
# Hortezuela de Océn

Hortezuela de Océn és un municipi de la província de Guadalajara, a la comunitat autònoma de Castella-La Manxa.

## Demografia

Evolució demogràfica :
| 1991 | 1996 | 2001 | 2004 |
| 103 | 84 | 79 | 78 |

## Referències

* ↑ «Provincia de Guadalajara (España): Municipios & Localidades» (en castellà), 22-01-2021. [Consulta: 2 maig 2021].
# Øksfjord

Øksfjord (en sami septentrional: Ákšovuotna) és el centre administratiu del municipi de Loppa, al comtat de Finnmark, Noruega. Es troba a terra ferma, a uns 20 quilòmetres al nord-oest d'Øksfjordbotn, un altre poble de Loppa. Té una superfície de 0,33 quilòmetres quadrats i una població (2013) de 506 habitants, que li dona al poble una densitat de població de 1.533 habitants per quilòmetre quadrat.
El poble d'Øksfjord fou històricament un important poble pesquer regional que inclou una fàbrica de processament de peix i la fàbrica d'oli de peix. Les fàbriques s'han tancat des de la dècada de 1980, però des de llavors algunes granges de peixos han estat en ús. L'església principal de Loppa es troba a Øksfjord.
Øksfjord és visitat pel vaixell Hurtigruten diàriament, parant entre altres llocs a Hammerfest. Atès que la majoria dels pobles de Loppa són inaccessibles amb cotxe, Øksfjord és un important centre de transport amb connexions de ferri cotxe regulars a les àrees Nuvsvåg, Bergsfjord i Sor-Tverrfjord. També hi ha una connexió regular de ferri des d'Øksfjord al poble de Hasvik. La vila compta amb una botiga, un cafè i un bar.

## Clima

El clima d'Øksfjord està dominat per la temporada d'hivern, un període llarg, molt fred, amb pocs dies clars, i les precipitacions són abundants, sobretot a la tardor i l'hivern, que es donen sobretot en forma de neu, i la humitat és baixa. El clima es classifica a la classificació climàtica de Köppen com a "DFC". (continental sub-àrtic).
Paràmetres climàtics mitjans de Øksfjord, Noruega :
| Mes | Gen. | Feb. | Mar. | Abr. | Mai. | Jun. | Jul. | Ago. | Set. | Oct. | Nov. | Des. | Anual |
| Temperatura màxima registrada °C (°F) | −2 (28,4) | −2 (28,4) | 0 (32) | 3 (37,4) | 8 (46,4) | 13 (55,4) | 16 (60,8) | 14 (57,2) | 10 (50) | 5 (41) | 1 (33,8) | −1 (30,2) | 5,4 (41,7) |
| Temperatura diària màxima °C (°F) | −8 (17,6) | −7 (19,4) | −5 (23) | −2 (28,4) | 2 (35,6) | 6 (42,8) | 9 (48,2) | 8 (46,4) | 5 (41) | 1 (33,8) | −3 (26,6) | −6 (21,2) | 0 (32) |
| Precipitació total mm (polzades) | 74 (2,9) | 66 (2,6) | 56 (2,2) | 50 (2) | 46 (1,8) | 50 (2) | 58 (2,3) | 71 (2,8) | 79 (3,1) | 104 (4,1) | 81 (3,2) | 86 (3,4) | 821 (32,3) |
| Font: Weatherbase.com ||||||||||||||

## Referències

* ↑ «Nuclis Urbans. Població i superfície de cada municipi» (en noruec). Statistisk sentralbyrå, 01-01-2013. [Consulta: 13 agost 2015].
* ↑ «Øksfjord» (en noruec). yr.no. Arxivat de l'original el 2015-05-12. [Consulta: 13 agost 2015].
* ↑ «El clima d'Øksfjord».
* Vista de la vila a l'hivern
* El vaixell Hurtigruten
* Vista de la vila a distància (tardor)
* Vista de l'església del poble
# Ørskog

Ørskog és un municipi situat al comtat de Møre og Romsdal, Noruega. Té 2.310 habitants (2016) i té una superfície de 132.30 km². El centre administratiu del municipi és el poble de Sjøholt.

## Referències

* ↑ «Població l'1 de gener de 2016. Tot el país, comtats i municipis» (en anglès). Oficina Central d'Estadístiques de Noruega. [Consulta: 6 maig 2016].

## Enllaços externs

* Ørskog - Lloc web oficial
# Yang Wei (gimnasta)

Yang Wei (en xinès simplificat: 杨威; xinès tradicional: 楊威; pinyin: Yáng Wēi) (Xiantao, República Popular de la Xina 1980) és un gimnasta artístic xinès, guanyador de cinc medalles olímpiques.

## Biografia

Va néixer el 8 de febrer de 1980 a la ciutat de Xiantao, població situada a la província de Hubei (República Popular de la Xina). Està casat, des de l'any 2008, amb la també gimnasta i medallista olímpica Yang Yun.

## Carrera esportiva

Va participar, als 20 anys, en els Jocs Olímpics d'Estiu de 2000 realitzats a Sydney (Austràlia), on va aconseguir guanyar dues medalles olímpiques: la medalla d'or en la competició masculina per equips amb l'equip xinès i la medalla de plata en la competició individual. Així mateix finalitzà quart en la competició d'anelles i d'exercici de terra, guanyant sengles diplomes olímpics.
En els Jocs Olímpics d'Estiu de 2004 realitzats a Atenes (Grècia) no va tenir èxit i únicament finalitzà cinquè en la prova per equips i setè en la prova individual per un error en la rotació de barra fixa. Així mateix no es classificà per a cap final per aparells.
En els Jocs Olímpics d'Estiu de 2008 realitzats a Pequín (República Popular de la Xina) aconseguí guanyar la medalla d'or en la competició individual així com en la competició per equips, a les quals sumà una medalla de plata en la prova d'anelles. Així mateix finalitzà quart en la competició de cavall amb arcs, aconseguint un nou diploma olímpic.
Al llarg de la seva carrera ha aconseguit guanyar deu medalles en el Campionat del Món de gimnàstica artística, entre elles set medalles d'or; i quatre medalles d'or en els Jocs Asiàtics.

## Enllaços externs

* (anglès) FIG - Yang Wei Arxivat 2012-05-12 a Wayback Machine.
# Yang Xiu (Dinastia Han)

    En aquest nom xinès, el cognom és Yang.
Yang Xiu (175–219) va ser un assessor del senyor de la guerra Cao Cao durant el període de la tardana Dinastia Han Oriental de la història xinesa.

## Biografia

Yang Xiu era el fill del ben considerat oficial Yang Biao i el net de Yang Ci. La seva mare, la Dama Yuan, era la germana de Yuan Shu. Yang Xiu va exercir com a registrador de Cao Cao. Yang Xiu va ser executat en el 219 per informar al seu amic Cao Zhi de l'agenda d'un consell perquè aquest pogués preparar-se per endavant.

## Carrera

En algun moment durant la dècada de 200, Yang Xiu va ser nomenat com Filial i Incorrupte va convertir-se en registrador de Cao Cao, el Canceller Imperial. Es deia que estava qualificats tant en assumptes civils com en militars i entenia bé a Cao Cao. A causa d'açò, Yang Xiu va esdevenir una figura influent en el govern.
Ell era un amic proper de Cao Zhi i es va involucrar en la lluita entre Cao Zhi i Cao Pi per la successió. Els lligams de Yang Xiu amb Cao Zhi li va causar desgràcia a causa del comportament ocasional Cao Zhi, com ara l'incident a la ciutat de Ye, on Cao Zhi anava begut en un carruatge i va decidir de passar per la porta reservada només per a l'emperador. Però el colp final va ser quan Yang Xiu va ser descobert d'haver filtrat l'agenda de discussió del consell imperial a Cao Zhi, perquè el seu amic pogués preparar-se anticipadament i així impressionar a Cao Cao. A causa d'açò i recordant la seva relació amb Yuan Shu, Cao Cao va fer passar per les armes a Yang Xiu.
Després de la seva mort, Cao Cao va retreure al pare de Yang Xiu, Yang Biao, el qual s'havia retirat prèviament de la política, per mostrar dolor a causa de la mort del seu fill, tot i això Yang Biao es va negar a mostrar remordiment pel seu dolor i va seguir a reconeixent la seva tristesa.

## Vegeu també

* Llista de persones dels Tres Regnes

## Referències

* Luo Guanzhong. Romanç dels Tres Regnes.
* Rafe de Crespigny. A Biographical Dictionary of Later Han to the Three Kingdoms (23-220 AD).
* Sima Guang. Zizhi Tongjian.
# Wim Anderiesen

Willem Gerardus "Wim" Anderiesen (Amsterdam, 27 de novembre de 1903 - Amsterdam, 18 de juliol de 1944) fou un futbolista neerlandès de la dècada de 1930.
Fou internacional per la selecció dels Països Baixos, amb la qual participà en la Copa del Món de futbol de 1934 i la Copa del Món de futbol de 1938.
La major part de la seva carrera la passà a l'AFC Ajax.

## Referències

* ↑ «Wim Anderiesen II». Worldfootball.net. [Consulta: 12 juliol 2016].
* ↑ «Wim Anderiesen» (en neerlandès). Voetballegends. [Consulta: 12 juliol 2016].
* ↑ Wim Anderiesen junior (85) overleden - Ajax (neerlandès)
* 1 2 «Wim Anderiesen». National Football Teams. [Consulta: 12 juliol 2016].
* ↑ «FIFA Tournaments - Players & Coaches - Willem ANDERIESEN». FIFA.com. Arxivat de l'original el 19 d'agost 2016. [Consulta: 12 juliol 2016].
* ↑ «Interlands en doelpunten van Wim Anderiesen voor het Nederlandse elftal» (en neerlandès). Voetbalstats.nl. [Consulta: 12 juliol 2016].
* ↑ Verkamman, Matty. «AEX AJAX 100» (en neerlandès). Trouw, 18-03-2000. [Consulta: 12 juliol 2016].
# Paddy Reilly

Patrick "Paddy" Reilly (nascut el 18 d'octubre de 1939) és un cantant i guitarrista folk irlandès. Nascut a Dublín, és un dels baladers més famosos d'Irlanda i és més conegut per les seves interpretacions de "The Fields of Athenry", "Rose of Allendale" i "The Town I Loved So Well". Reilly va llançar la seva versió de "The Fields of Athenry" com a single el 1983; va ser la versió més reeixida d'aquesta cançó, que va romandre en els llistats irlandesos durant 72 setmanes.
Durant anys com a intèrpret en solitari, es va incorporar a The Dubliners el 1996 com a substitut del veterà Ronnie Drew. Va abandonar el grup després de nou anys per traslladar-se a la ciutat de Nova York (on hi té diversos pubs) el 2005 i va ser substituït per Patsy Watchorn.
Posseïa diversos bars a Nova York, inclòs "Paddy Reilly's" al 29th Street i la 2a Avinguda. Des del 2018, Reilly viu a Naples (Florida).

## Discografia
### En solitari

* The Life of Paddy Reilly (1971)
* Paddy Reilly at Home (1972)
* The Town I Loved So Well (1975)
* Green Shamrock Shore (1980)
* The Fields of Athenry (1982)
* Live Paddy Reilly (1983)
* The Old Refrain (1984)
* Greatest Hits Live (1985)
* Paddy Reilly's Ireland (1986)
* Paddy Reilly Now (1988)
* Sings the Songs of Ewan MacColl (1990)
* Gold and Silver Days (1991) Enregistrat i llançat sota el segell irlandès Celtic Collections
* Come Back Paddy Reilly (2003)
* 32 Counties in Song (2003) Enregistrat i llançat sota el segell irlandès Celtic Collections

### Amb The Dubliners

* Further Along (1996)
* Alive Alive-O (1997)
* 40 Years (2002)
* Live from the Gaiety (2002)

## Referències

* ↑ «Facts and Figures – Longest in the Charts». The Irish Charts. Irish Recorded Music Association. [Consulta: 15 març 2020].
# Paderne (Melgaço)

Paderne és una freguesia portuguesa del concelho de Melgaço, amb 13,56 km² de superfície i 1.235 habitants (2001). La seva densitat de població és de 91,1 hab/km².

## Galeria

* Església de Paderne
# Zóievka

Zóievka (en rus: Зоевка) és un poble del krai de Khabàrovsk, a l'Extrem Orient de Rússia. El 2012 tenia 178 habitants. Pertany al districte rural de Lazó.

## Referències

* ↑ Закон Хабаровского края от 14.03.2005 № 264 «Об административных центрах сельских поселений и муниципальных районов Хабаровского края»
# Hotel Ritz

«Hotel Ritz» té aquests significats:
* Hotel Ritz, alguns dels hotels actualment gestionats per l'empresa Ritz Development Company, duen aquest nom
* Hotel Ritz (Madrid), hotel a la plaça de la Lealtad de la ciutat de Madrid
* Hotel Ritz, antic nom de l'Hotel Palace (Barcelona), hotel de la ciutat de Barcelona
# Hugh Culber

Hugh Culber ( - 2256) és un personatge fictici de la sèrie Star Trek: Discovery interpretat per l'actor Wilson Cruz. És l'oficial mèdic de la nau USS Discovery.
És la parella sentimental del tinent Paul Stamets. Es van conèixer en un bar d'Alfa Centauri que Hugh estava cantussejava un òpera kasseliana.
Va ser l'encarregat de tractar a Ash Tyler després que aquest es queixes de malsons i al·lucinacions. Culber va descobrir que l'estructura òssia i els òrgans interns estaven alterats i que la personalitat de Tyler estava barrejada amb alguna altra. Va intentar mantenir sota arrestat a Tyler, però aquest es va rebel·lar i el va matar.
Després es va descobrir que Tyler era de fet el klingon Voq que s'havia sotmès a un procés per semblar-se a un humà.

## Referències

* ↑ «Culber, Dr. Hugh» (en anglès). StarTrek.com. [Consulta: 7 febrer 2018].
* ↑ «Comic-Con: 'Star Trek: Discovery' Goes All in With Gay Storyline -- and There's a 'Rent' Connection!» (en anglès). Entertainment Tonight.
* ↑ «STLV17 Interview: Sam Vartholomeos and Wilson Cruz Give New Character Details, Talk Relationships on ‘Discovery’» (en anglès). TrekMovie.com.
* 1 2 3 «Hugh Culber» (en anglès). Memory Alpha.
* ↑ «Star Trek: Discovery — What's Next for Dr. Culber? (Exclusive)» (en anglès). Den of Geek.
* ↑ «'Star Trek: Discovery': Is Culber Really Dead? Wilson Cruz Previews Return -- But There's a Twist (Exclusive)» (en anglès). Entertainment Tonight.

## Enllaços externs

* Lloc web oficial
# Hugh Evans

Hugh Evans (nascut el 4 de març de 1983, Melbourne, Victòria) és un humanitarista australià. Evans és cofundador de The Oaktree Foundation i el Global Poverty Project. Ha rebut premis nacionals i internacionals pel seu treball en la promoció de la joventut i del voluntariat per tal de reduir la pobresa extrema als països en desenvolupament.

## Enllaços externs

* Evans, Hugh (Director). ¿Qué significa ser ciudadano del mundo?. Consulta: 2017-12-11.
# Palmyra (Wisconsin)

Palmyra és una població dels Estats Units a l'estat de Wisconsin. Segons el cens del 2000 tenia 1.766 habitants.

## Demografia

Segons el cens del 2000, Palmyra tenia 1.766 habitants, 689 habitatges, i 476 famílies. La densitat de població era de 563,5 habitants per km².
Dels 689 habitatges en un 35,6% hi vivien nens de menys de 18 anys, en un 53,8% hi vivien parelles casades, en un 10,6% dones solteres, i en un 30,9% no eren unitats familiars. En el 24,5% dels habitatges hi vivien persones soles el 10,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,56 i el nombre mitjà de persones que vivien en cada família era de 3,03.
Per edats la població es repartia de la següent manera: un 27,1% tenia menys de 18 anys, un 8,3% entre 18 i 24, un 32,7% entre 25 i 44, un 20,5% de 45 a 60 i un 11,5% 65 anys o més.
L'edat mediana era de 35 anys. Per cada 100 dones de 18 o més anys hi havia 95,7 homes.
La renda mediana per habitatge era de 45.521 $ i la renda mediana per família de 50.192 $. Els homes tenien una renda mediana de 37.150 $ mentre que les dones 24.950 $. La renda per capita de la població era de 19.849 $. Aproximadament el 3,4% de les famílies i el 5,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Palmyra» (en anglès). American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 14 agost 2010].
* ↑ «Geographic Comparison Table- Palmyra». American Fact Finder. Oficina del Cens dels Estats Units, 12-01-2010.
# Palmyra (Pennsilvània)

Palmyra és una població dels Estats Units a l'estat de Pennsilvània. Segons el cens del 2000 tenia 7.096 habitants.

## Demografia

Segons el cens del 2000, Palmyra tenia 7.096 habitants, 3.200 habitatges, i 1.952 famílies. La densitat de població era de 1.473 habitants/km².
Dels 3.200 habitatges en un 25,9% hi vivien nens de menys de 18 anys, en un 47,7% hi vivien parelles casades, en un 10,2% dones solteres, i en un 39% no eren unitats familiars. En el 34,3% dels habitatges hi vivien persones soles el 14,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,2 i el nombre mitjà de persones que vivien en cada família era de 2,83.
Per edats la població es repartia de la següent manera: un 22,2% tenia menys de 18 anys, un 8% entre 18 i 24, un 30,4% entre 25 i 44, un 21,4% de 45 a 60 i un 18% 65 anys o més.
L'edat mediana era de 38 anys. Per cada 100 dones de 18 o més anys hi havia 82,8 homes.
La renda mediana per habitatge era de 39.677 $ i la renda mediana per família de 49.091 $. Els homes tenien una renda mediana de 35.140 $ mentre que les dones 25.524 $. La renda per capita de la població era de 20.500 $. Entorn del 3,9% de les famílies i el 5,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Palmyra». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 10 agost 2010].
* ↑ «Geographic Comparison Table- Palmyra». American Fact Finder. Oficina del Cens dels Estats Units, 12-01-2010.
# Zhuang dao zheng

Zhuang dao zheng (小姐撞到鬼 o 撞到正), comercialitzada en anglès com The Spooky Bunch és una pel·lícula de Hong Kong del 1980 dirigida per Ann Hui.

## Sinopsi

La pel·lícula tracta sobre una companyia d'òpera cantonesa que arriba a l'illa de Cheung Chau per fer un espectacle a petició d'un home ric, el senyor Ma, que insisteix en això i Ah Chi (Josephine Siao), la seva actriu secundària de segon nivell, pren el paper principal a la pel·lícula. El Sr. Ma també convida el seu nebot Dick Ma (Kenny Bee) a l'illa per veure l'espectacle. Ell espera que, arranjant això, el seu nebot es casarà amb l'Ah Chi perquè la seva maledicció familiar feta per l'avi d'Ah Chi a aquest avi pugui ser alliberada.

## El repartiment inclou

* Kenny Bee - Dick
* Olivia Cheng - (credited as Meng-Har Cheng)
* Cheung Kam
* Kwan Chung
* Lau Hark-Sun - (acreditat com Kexuan Liu)
* Tina Lau
* Josephine Siao - Ah Gee
* Zheng Mengxia - (acrecitat com Mang-ha Cheung)

## Enllaços externs

* HK cinemagic entry
* Zhuang dao zheng a YouTube
# Hotchkiss

«Hotchkiss» té aquests significats:
* Hotchkiss (Colorado), població dels Estats Units a l'estat de Colorado
* Hotchkiss et Cie, empresa fabricant d'armes
* Hotchkiss Mle 1914, disseny final d'una sèrie de metralladores mitjanes de França que usaven cartutxos 8x50 mm R Lebel fabricades per l'empresa Hotchkiss et Cie
* Ckm wz. 25 Hotchkiss, o metralladora pesant Hotchkiss Model 1925, variant de la metralladora pesant francesa Hotchkiss M1914, re-calibrada i usada a la Segona Guerra Mundial
# Panovski

Panovski (en rus: Пановский) és un poble (un possiólok) de l'óblast de Vladímir, a Rússia, segons el cens del 2010 tenia 14 habitants. Pertany al districte municipal de Mélenki.

## Referències

* ↑ Серёгин А. П. Флора Владимирской области: конспект и атлас. — Тула: Гриф и К, 2012. — 620 с.
* ↑ «В.Г. Добронравов. Историко-статистическое описание церквей и приходов Владимирской епархии: Вып. 4: Меленковский, Муромский, Покровский и Судогодский уезды. - 1897». Arxivat de l'original el 2018-05-09.